મને લાગે છે કે, ગુજરાતનો સાંસ્કૃતિક વારસો વિશ્વમાં અજોડ અને ગૌરવપૂર્ણ છે. જાણીતા ફોટોગ્રાફર અભિ વાલેરા સાથે અડાલજ પાસેની અંબાપુરની વાવ ખાતે ફોટોશુટ કરાવવા માટે ખાસ ગુજરાત-અમદાવાદની મુલાકાતે આવેલી ડેઈઝી શાહે ગુજરાતનાં ઇતિહાસ અને સાંસ્કૃતિક વિરાસતને જોઇને રોમાંચકતાની લાગણી અનુભવી હતી અને ફરી ગુજરાતની મુલાકાતે આવી સાંસ્કૃતિક ધરોહર વિશે વધુ જાણકારી મેળવવાની ઇચ્છા વ્યકત કરી હતી. ડેઇઝીએ વધુમાં જણાવ્યું હતું કે, ફોટોગ્રાફર અભિ વાલેરાએ જયારે મને ગુજરાતનાં સાંસ્કૃતિક વારસાની વચ્ચે ફોટોશુટ કરવાની ઇચ્છા વ્યકત કરી ત્યારે હું ભારે ઉત્સાહ સાથે તે માટે તૈયાર થઇ ગઇ હતી કારણ કે, મને ગુજરાતની સંસ્કૃતિ અને અહીંનાં લોકોનાં ઉમળકાભર્યા પ્રેમને લઇ સદાય માન રહ્યું છે.